เรียน คุณ ดิฉันอายุ 34 ปี สูง 155 ซ.ม. น้ำหนัก 60 กิโลกรัม ประจำเดือนมานานผิดปกติค่ะ คือในระยะแรกประมาณ 5 วันมาปกติใช้ผ้าอนามัยวันละ 1-2 แผ่น ต่อมามีประจำเดือนปนกับมูกใส สีแดง มีกลิ่นคาวเลือด มาน้อยไม่ต้องใส่ผ้าอนามัยหรือแผ่นอนามัยค่ะ โดยจะสังเกตจากกระดาษชำระหลังปัสสาวะ เป็นแบบนี้นานเกิน 3 สัปดาห์แล้วค่ะ ไม่มีอาการปวดท้องร่วม แต่มีอาการคัดตึงหน้าอก และปวดหลังส่วนล่าง มีรับประทานวิตามินบี 12 ติดต่อกันมานาน 1 ปีแล้วค่ะ ต้องทำอย่างไรบ้างค่ะ
สวัสดีค่ะ การมีเลือดออกจากช่องคลอดมาติดต่อกันเกิน 3 สัปดาห์ จัดเป็นภาวะเลือดออกจากช่องคลอดที่ผิดปกติ ซึ่งอาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ เช่นมีถุงน้ำในรังไข่ จึงทำให้มีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์